מפלגת "הדמוקרטית" שנולדה במחאת בלפור מציעה חוקה לפיה המתפקדים הם הריבון על הנעשה בסיעה ובכנסת. בין היתר, יוכלו להדיח ח"כית או ח"כ שאינם מתנהלים לרוחם, או להכריע בסעיפי ההסכם הקואליציוני. היום מתקיימים הפריימריז לרשימה, ובקרוב נגלה: האם יש להם סיכוי להיכנס לכנסת?
עוד בשקוף: האם יש למפלגה סיכוי? באוגוסט הם עשו סקר שהראה שמפלגה שתקום מהמחאה תקבל 17 מנדטים. אבל זה היה באוגוסט. מאז גם לא הצטרפו מספיק אישים מוכרים ברמה הארצית. המייסד ויו"ר המזכירות הזמנית של ועדת הבחירות, פרופ אהוד שפירא, אמר לי כי אם הם ימשיכו לדשדש בסקרים, המתפקדים יחליטו יחד ביום ראשון, באופן דמוקרטי, האם לפעול לחיבורים, והאם בכלל להגיש את הרשימה לכנסת. בין המתמודדים בפריימריס הדיגיטלי שנערכים היום: עו"ד ברק כהן, חברת הכנסת לשעבר מלי פולישוק בלוך, יגאל רמבם, חנאן אלסאנע ו-55 מועמדים נוספים. בעשירייה הראשונה ישובצו לפחות 5 נשים. ברביעייה – שתי נשים. התוצאות יוצגו מחר, ואז המתפקדים, כאמור, יחליטו על המשך הדרך.  